Miestny úrad mestskej časti Bratislava-Petržalka

	Bratislava 30.10.2008

Z á p i s n i c a

z rokovania 21. zasadnutia Miestneho zastupiteľstva mestskej časti Bratislava-Petržalka konaného dňa  28. októbra 2008

Prítomní: podľa prezenčnej listiny
Ospravedlnení: Jozef Szabó, František Šebej, Mariana Bakerová
Neospravedlnení: 0
Otvorenie zasadnutia:
Zasadnutie otvoril p. Milan Ftáčnik, starosta mestskej časti. Privítal prítomných a skonštatoval, že miestne zastupiteľstvo je uznášaniaschopné počtom 33 prítomných poslancov, t.j. 82,5 %. 
V priebehu rokovania sa počet poslancov v rokovacej sieni menil.

Návrh na doplnenie a zmenu programu:

Starosta 
1. - zaradil materiál “Informácia o obstarávaní zmien a doplnkov územného plánu hlavného mesta SR Bratislavy“ ako rokovací bod č. 9A – návrh bol prijatý autoremedúrou
2. - stiahol materiál „Návrh na priznanie odmeny Ing. Miroslavovi Skovajsovi, miestnemu kontrolórovi za III. štvrťrok 2008“ - autoremedúra

Schválenie programu rokovania:
Hlasovanie o navrhnutom programe rokovania podľa pozvánky – za 33, proti 0, zdržal sa 0 - program rokovania bol odsúhlasený.

Voľba návrhovej komisie:
Do návrhovej komisie boli zvolení:  Juraj Kocka - predseda
	Michal Novota
	Jiří Rusnok
	
Hlasovanie – za 33 proti 0, zdržal sa 0 - návrh bol prijatý.

Voľba overovateľov zápisu:
Za overovateľov zápisu boli schválení: Miloš Čambál
			Juraj Kríž

Hlasovanie – za 31, proti 0, zdržali sa 2 – návrh bol prijatý.

----------

Na začiatku rokovania miestneho zastupiteľstva poslankyňa Plšeková vystúpila a požiadala všetkých prítomných uctiť si chvíľkou ticha 90. výročie vzniku 1.samostatnej ČSR.
----------

1.	Kontrola plnenia uznesení Miestneho zastupiteľstva mestskej časti Bratislava-Petržalka splatných k 30.9.2008____________________________________________

Bez úvodného slova.

Diskusia:
p. Hrdlička – k uzn. č. MZ č. 76 revitalizácia areálu ZŠ Budatínska – začali sa tam práce a t.č. sú zastavené - vysvetliť
p. Radosa – k MŠKI – či prišli od sponzorov finančné prostriedky a či rozpočet nebude prekročený a vydelené peniaze nebudú prekročené 
p. Ftáčnik – vysvetlil: stavebné povolenie bolo vystavené v lete, financie sú z 2. zdrojov – od Vienna Gate je to 10 mil. Sk a pribrzdenie práce bolo spôsobené tým, že peniaze neboli na účte dodávateľa, do polovice novembra bude areál postavený, vydelené peniaze budú stačiť, druhým zdrojov financií je Artmédia
p. Radosa – otázka, či sa buduje atletický ovál a tribúna
p. Miškanin – z priestorových dôvodov bude len atletická bežecká dráha s umelým povrchom, na ihriskách bude umelá tráva 4. generácie (kvalitná), na výstavbu budovy nemáme t.č. potrebné financie (hľadajú sa možnosti), tribúna nebude postavená, pretože je tam málo miesta 

Hlasovaním bol celkový návrh uznesenia schválený - za 35, proti 0, zdržal sa 0 – návrh bol prijatý.

Z á v e r :
viď uznesenie č. 253

2.	Návrh na schválenie finančných prostriedkov na odstránenie reklamovaných vád v bytovom dome na Gercenovej ul. 8________________________________________

Prednosta miestneho úradu uviedol a zdôvodnil materiál.

Diskusia:
p. Ftáčnik – k pripomienke z rokovania miestnej rady dňa 14.10.2008: nebudú chcieť už nič viac ak im tieto financie schválime (viď uznesenie z MR)
p. Čapčeková – súhlasila, v tomto objekte býva jej dcéra, vymenovala závady v byte, mestská časť nereagovala na faktúry (z r. 2004), kde boli vyčíslené odstránené  závady, treba toto riešiť
p. Kimerlingová – doplniť do uznesenia MZ text s podmienkou, schválenou na miestnej rade o nepožadovaní ďalších financií od občanov
p. Mikus – či sa dá od dodávateľa vymáhať vzniknutá škoda, v kladnom prípade odporúča ísť do vymáhania náhrad škôd
p. Košina – stavebný dozor platený mestskou časťou mal vychytať závady od investora, nech partikulárne znáša škody
p. Miškanin – upozornil, už je premlčaná doba na vymáhanie škôd
p. Ftáčnik – informoval, že vedieme súdny spor so Sibamacom za neuhradené faktúry

Návrhová komisia dostala jeden návrh od p. Kimerlingovej:

„Doplnenie uznesenia MZ o text:  ... s podmienkou, že uvedení vlastníci už nemajú žiadne ďalšie pohľadávky voči mestskej časti“.

O návrhu sa nehlasovalo, bol prijatý autoremedúrou.

Hlasovaním bol celkový návrh uznesenia schválený - za 34, proti 0, zdržal sa 1 – návrh bol prijatý.

Z á v e r :
viď uznesenie č. 254

3.	Návrh na zriadenie triedy v Materskej škole Ševčenkova č. 35, Bratislava

Pani Poláková, ved. odd. školstva, kultúry a športu uviedla a zdôvodnila materiál.

Diskusia:
p. Fiala – požiadal o vyčíslenie príjmov z podielových daní, otázka, čo nás zriadenie triedy bude stáť, t.č. sa tam nachádza baletné štúdio, ktoré treba priestorovo riešiť tak, aby nezaniklo, je v prvom rade za to, aby sa riešilo umiestnenie petržalských detí do MŠ, upozornil, že pri hlasovaní bude zdržanlivý
p. Belohorec – súhlasil s p. Fialom, otázka, aký to bude mať prínos pre mestskú časť ? teraz riešime umiestnenie mimopetržalských detí a chce vedieť dôvod prečo?
p. Plšeková – sama projekt víta, jej argumenty: aj do iných mestských častí chodia naše deti, len nevieme počty koľko ich je, aj deti podnájomníkov (je ich 20 tis.) v petržalských bytoch (nemajú tu trvalý pobyt) chodia do našich MŠ, bolo by vítané, keby redakcia prevzala patronát nad MŠ, súhlasila s priestorovým riešením baletného štúdia
p. Šmotlák – spýtal sa na zabudovanie jedného WC a jedného umývadla, odkiaľ bolo financovanie a prečo – vysvetliť, či môže byť aj viac firiem pre projekt a aký dopad to malo na rozpočet?
p. Lucká – obrátila sa na p. Polákovú, či vieme, koľko detí z Petržalky nedostalo miesto v MŠ, tiež súhlasila s priestorovým riešením baletného štúdia
p. Radosa – navrhol prijať uznesenie, že baletné štúdio ostane v Petržalke, materiál podporiť, vytvoria sa tým aj pracovné príležitosti, obrátil sa aj na poslanecký klub KDH, aby podporili materiál, kladne riešiť baletné štúdio
p. Poláková – k p. Fialovi: - baletnému štúdiu vyjdeme maximálne v ústrety, priestorovo ich riešime, Dom kultúry Lúky dá k dispozícii sálu, len sa treba dohodnúť, dobré priestorové možnosti sú k dispozícii i na ZŠ Budatínska a ZŠ Černyševského, príjem z podielových daní ešte nemáme (nie je vyčíslené)
p. Ftáčnik – ide o komplikovaný výpočet, jeho hrubý výpočet je 30 tis. Sk (dobrý odhad), uistil, že zarobíme viac ako vydáme
p. Poláková – k p. Plšekovej: - máme v našich MŠ aj deti z iných mestských častí (cca 140), nie každá MŠ je stopercentne vyťažená (záleží na lokalite MŠ), sú ešte voľné miesta, predškolákov zo zákona musíme umiestniť, 18 detí z redakcie Plus7dní nezaťaží Petržalku, k p. Luckej: - koľko je neumiestnených detí momentálne nevie, k p. Šmotlákovi: - zabudovanie WC a umývadla sa riešilo výhľadovo, kapacitne bolo WC málo a v zmysle školského zákona sa musela kapacita hygienických zariadení zvýšiť, v objekte boli pôvodne jasle, materské škôlky nespĺňajú podmienky v počte WC a umývadiel, financovanie bolo zo SSŠaŠZ a rozpočet sa nenavyšoval
Hlasovanie za vystúpenie p. Patrika Paleviča z Plus7dní: za – optická väčšina: 

p. Palevič – vysvetlenie k projektu: ide o myšlienku podporiť materstvo a rodičovstvo – pragmatické riešenie, chcú vytvoriť jednu triedu (viď Dôvodová správa, 3. odstavec), šlo by o 10 – 12 detí, náklady sú jasne spracované v materiáli, chcú spolupracovať s mestskou časťou (podotkol, že za tie financie, čo sú ochotní investovať, by mohli mať aj súkromnú škôlku), chcú namontovať čističky a upraviť objekt a zamestnanci ich organizácie sú ochotní udržiavať i areál MŠ
p. Plšeková – požiadala o odpoveď, ako sa bude riešiť baletné štúdio
p. Poláková – t.č. sa to rieši, baletné štúdio zatiaľ pokračuje v činnosti, do konca roku budeme hľadať priestory

Hlasovaním bol celkový návrh uznesenia schválený - za 23, proti 3, zdržali sa 9 – návrh bol prijatý.

Z á v e r :
viď uznesenie č. 255

4.	Návrh na úpravu rozpočtu mestskej časti Bratislava-Petržalka v roku 2008

Pán Lukáček, vedúci finančného odd. uviedol a zdôvodnil materiál.

Diskusia:
p. Plšeková – za poslanecký klub SDKÚ-DS dala návrh: zakúpiť len 5 upgradov licencií Auto Cad a ušetrené finančné prostriedky použiť takto: - 50 tis. Sk použiť na realizáciu zábradlia na Šustekovej ul., sumu 185 tis. Sk ušetrenú zo ZŠ Nobelovo nám (oprava strechy) navrhla použiť na kúpu veľkokapacitnej umývačky riadu a škrabky, sumu 840 tis. Sk použiť na obnovu veľkokuchynských zariadení (chladnička 450 l, kombinovaný sporák, elektrická panvica, univerzálny robot) – viď písomný návrh
p. Čapčeková – navrhla vyčleniť cca 50 tis. Sk na výmenu hygienických zariadení na MŠ Turnianska – viď písomný návrh
p. Kimerlingová – navrhla dofinancovať vianočné a sociálne dávky o 150 tis. Sk – viď písomný návrh
p. Fiala – dal písomný návrh: z bežných výdavkov vyčleniť 136 tis. Sk na vybavenie učebnými pomôckami
p. Guttman – vyčlenila sa suma 250 tis. Sk na Čapajevovu ul. na strážnu službu v r. 2008 – či máme predstavu, ako to budeme riešiť v r. 2009, máme viac takýchto objektov
p. Ftáčnik – objekt na Čapajevovej je náš a chceme situáciu tam riešiť (bol to návrh poslanca Novotu)
p. Novota – nejde o zbytočný projekt – riešením by bola aj užšia spolupráca s mestskou políciou
p. Ftáčnik – súhlasil, projektom sa zaoberáme
p. Kováč – bývajú tam aj ľudia, čo vôbec neplatia za ubytovanie
p. Novota – tým sa bude riešiť bezpečnostná situácia celej komunity v objekte
p. Belohorec – súhlasil so zabezpečením strážnej služby v objekte, treba ochrániť slušných ľudí bývajúcich v objekte, situácia je tam veľmi zlá, kriminalita
p. Pavlík – navrhol zakúpiť počítače pre dôchodcov a ponúkol sa, že ich zaučí a nákup počítačov realizovať verejnou súťažou
p. Ftáčnik – ide o gesto voči seniorom, preto je tam položka, vďaka poslancovi
p. Lukáček – finančné návrhy poslancov sa dajú zapracovať do rozpočtu
p. Fiala – požiadal o prestávku na poradu poslaneckých klubov
Starosta vyhlásil 20 – minútovú prestávku.

Návrhová komisia dostala tieto návrhy od poslancov:

Poslankyňa Plšeková:

1. „MZ schvaľuje zakúpenie len 5 upgradov licencií Auto Cad, škrtnúť 10 týchto licencií“.

Hlasovanie za návrh: za 32, proti 0, zdržal sa 0 – návrh bol prijatý.

2. „MZ schvaľuje 50 tis. Sk na realizáciu zábradlia pri schodiskách na Šustekovej ul. smerom k zastávke autobusu oproti Saleziánom“.

Hlasovanie za návrh: za 34, proti 0, zdržal sa 0 – návrh bol prijatý.

3. „MZ schvaľuje 185 tis. Sk z ušetrených finančných prostriedkov z opravy strechy na ZŠ Nobelovo nám. použiť na nákup veľkokapacitnej umývačky riadu a škrabky“.

Hlasovanie za návrh: za 34, proti 0, zdržal sa 0 – návrh bol prijatý.

4. „MZ schvaľuje obnovu veľkokuchynských zariadení nákupom chladničky, kombinovaného sporáku, elektrickej panvice a univerzálneho robotu v celkovej výške 840 tis. Sk“.

Hlasovanie za návrh: za 34, proti 0, zdržal sa 0 – návrh bol prijatý.

Poslankyňa Čapčeková:

5. „Požiadala pre MŠ Turnianska sumu 50 tis. Sk vyčleniť na výmenu hygienických zariadení pre deti z dôvodu ukončenia životnosti hygienických zariadení (viac ako 30 rokov)“.

Hlasovanie za návrh: za 34, proti 0, zdržal sa 0 – návrh bol prijatý.

Poslankyňa Kimerlingová:

6. „Doplniť do úprav – výdavky: 150 tis. Sk na sociálnu vianočnú dávku pre núdzne rodiny, zdrojom bude úspora, ak sa nekúpia nové licencie Auto Cad“.

Hlasovanie za návrh: za 32, proti 0, zdržali sa 2 – návrh bol prijatý.

Poslanec Fiala:

7. „Z bežných výdavkov vyčleniť 136 tis. Sk na výdavky na vybavenie učebnými pomôckami“.

Hlasovanie za návrh: za 34, proti 0, zdržal sa 0 – návrh bol prijatý.

Hlasovaním bol celkový návrh uznesenia schválený - za 34, proti 0, zdržal sa 0 – návrh bol prijatý.

Z á v e r :
viď uznesenie č. 256

5.	Návrh Všeobecne záväzného nariadenia mestskej časti Bratislava-Petržalka, ktorým sa vydáva Návštevný poriadok pre revitalizované verejné detské ihriská__________

Pán Kubička, ved. odd. nakladania s majetkom uviedol a zdôvodnil materiál.

Diskusia:
p. Kováč – za klub SDKÚ-DS: návštevná doba v lete je krátka, dávajú návrh na jej predĺženie v čase od 1.5. do 30.9. bežného roka do 20.00 hod.
p. Guttman – navrhol vypustiť slovko „navštíveného“ verejného detského ihriska
p. Novota – poďakoval sa za prípravu VZN o detských ihriskách, navrhol pri zákazoch použiť piktogramy
p. Pavlík – pridal sa k vďake, odporučil deti „vekovo“ ohraničiť
p. Guttman – spýtal sa, ako sa budú riešiť dospelí návštevníci pod vplyvom alkoholu, keď prídu na verejné detské ihrisko
p. Lucká – navrhla na tabuľu na VDI uviesť telefónne číslo na m.p. VPS a Mestskú políciu

Hlasovaním bol celkový návrh uznesenia schválený - za 37, proti 0, zdržal sa 0 – návrh bol prijatý.

Z á v e r :
viď uznesenie č. 257

6.	Informácia o verejných detských ihriskách určených na revitalizáciu v roku 2009__________________________________________________________________

Pán Kubička, ved. odd. nakladania s majetkom uviedol a zdôvodnil materiál.

Diskusia:
p. Radosa – dal písomný návrh: - v položke 9 vypustiť poznámku „robiť ako jedno ihrisko – bývalá bikrosová dráha“ a bývalú bikrosovú dráhu zaradiť do zoznamu ihrísk pre väčšie deti
p. Mikus – súhlasí s procesom, na lepšiu prácu m.p. VPS navrhol ustanovenie komisie na kontrolu a dozorovanie priebehu revitalizácie verejných detských ihrísk v počte 5 osôb
p. Čapčeková – problematika je nekvalitne spracovaná v jej obvode, na ihrisku na Krásnohorskej ul. je zlé oplotenie (možnosť úrazov), spýtala sa, či m.p. VPS má v predmete činnosti aj opravy ihrísk, sama súhlasí s kvalitnými ihriskami, ale môže ich byť aj menej
p. Plšeková – písomný návrh: - do zoznamu na r. 2009 ešte dopracovať dve detské ihriská, jedno na Šustekovej ul. a druhé na Haanovej ul., ďalej informovala o vykonaní kontrolného dňa a o správe z neho, pozvala poslancov dňa 30.10.2008 o 15.00 hod. do zasadačky miestneho úradu na 8. posch. na stretnutie rodičov, prítomný bude aj zástupca miestneho úradu, témou bude riešenie verejných detských ihrísk
p. Rusnok – podporil písomný návrh p. Radosu
p. Dragúň – písomným návrhom požiadal rozšíriť tabuľku v materiáli o predpokladané náklady na obnovu ihrísk v r. 2009 (s vyčíslením financií na jednotlivé položky)
p. Pavlík – smerovanie obnovy verejných detských ihrísk považuje za správne, odporučil navýšiť rozpočet a zvýšiť počet ihrísk
p. Kováč – informoval, že po rozhovore s p. Kleinertom závady na ihriskách odstránia, budú namontované pevné estetické bránky, ploty budú ešte ohraničené živým plotom
p. Kleinert – k p. Čapčekovej: sú si vedomí závad, urobia sa univerzálne ploty, poškodené dvere boli spevnené, volia kompromis medzi cenou, účelnosťou a kvalitou, sú pod silnou časovou tiesňou, dodávatelia meškajú aj 3 – 4 mesiace, k p. Dragúňovi: t.č. pripravujú rozpočty, podklady, dodávatelia vypadávajú, nemajú záujem o práce, máme nízku cenu
p. Kubička – informoval o príprave komplexného materiálu v r. 2009

Návrhová komisia dostala tieto návrhy od poslancov:

Poslanec Mikus:

1. „Navrhuje ustanoviť 5-člennú komisiu na dozorovanie prác na revitalizáciu verejných detských ihrísk v r. 2009“.

Hlasovanie za návrh: za 31, proti 2, zdržali sa 2 – návrh bol prijatý.

Poslankyňa Plšeková:

2. „Doplniť zoznam ihrísk o dve nové ihrísk – na Šustekovej ul. a na Haanovej ul.“.

O návrhu sa nehlasovalo, bol prijatý autoremedúrou.

Poslanec Radosa:

3. „V zozname detských ihrísk určených na revitalizáciu v r. 2009 v položke 9 – vypustiť poznámku „robiť ako jedno ihrisko – bývalá bikrosová dráha“ a bývalú bikrosovú dráhu zaradiť do zoznamu ihrísk pre väčšie deti“.

O návrhu sa nehlasovalo, bol prijatý autoremedúrou.

Poslanec Dragúň:

4. „V materiáli žiada rozšíriť tabuľku v zozname VDI určených na revitalizáciu v r. 2009 podobne ako je to v tabuľke „Súhrn“ – o predpokladané náklady na obnovu VDI v r. 2009 (s vyčíslením financií na jednotlivé položky)“.

Hlasovanie za návrh: za 21, proti 0, zdržali sa 14 – návrh bol prijatý.

Hlasovaním bol celkový návrh uznesenia schválený - za 35, proti 0, zdržal sa 0 – návrh bol prijatý.

Z á v e r :
viď uznesenie č. 258

7.	Žiadosti o odpustenie poplatkov z omeškania úhrady nájomného a plnení poskytovaných s užívaním bytu___________________________________________

Pani Podolayová, vedúca bytového odd. uviedla a zdôvodnila materiál.

Diskusia:
p. Lucká – názor poslaneckého klubu KDH: - nie sú spokojní s politikou prideľovania sociálnych bytov, sociálne byty sa pridelia a po čase si ich občania odkúpia, p. Sahul síce podmienky na pridelenie bytu splnil, ale navrhla podlžnosti mu neodpustiť a požiadala starostu, aby s ním uzavrel zmluvu na dobu neurčitú po zaplatení bytu – písomný návrh
p. Kováč – je potrebné urobiť novú koncepciu mestskej časti z hľadiska bývania, sú nájomné byty, nie však sociálne, 15 mil. Sk doplácame na neplatičov, je za prijatie zásad s nastavením bytovej politiky
p. Ftáčnik – súhlasil, nový materiál bude predložený na rokovanie MR a následne na MZ
p. Plšeková – je názoru, že zmluva na dobu neurčitú umožňuje prenájomcovi kúpu bytu do osobného vlastníctva, obrátila sa na poslanecký klub KDH zvážiť návrh a počkať na novú koncepciu bytovej politiky
p. Augustín – či je možnosť získať zoznam bytov, ktoré prešli na dobu neurčitú a ich počet
p. Podolayová – upozornila, že p. Sahul zabezpečil náhradné bývanie pre pôvodného nájomcu/neplatiča, v opačnom prípade by dlžoba narastala

Návrhová komisia dostala jeden návrh od p. Luckej:

„MZ neschvaľuje odpustenie poplatku z omeškania p. Sahulovi a žiada starostu, aby s ním uzavrel zmluvu na dobu neurčitú po zaplatení dlhu“.

Hlasovanie za návrh: za 19, proti 7, zdržali sa 6 – návrh bol prijatý.

Hlasovaním bol celkový návrh uznesenia schválený - za 32, proti 1, zdržal sa 0 – návrh bol prijatý.

Z á v e r :
viď uznesenie č. 259

8.	Návrh na prevod vlastníctva nebytového priestoru (obchodno-prevádzkový priestor) v správe mestskej časti Bratislava-Petržalka________________________

Prednosta miestneho úradu uviedol a zdôvodnil materiál.

Diskusia:
p. Kríž – nesúhlasil s odpredajom, dôvod: - predaj bol po určitom čase, stratíme kontrolu nad využitím priestoru, navrhol dať tomu čas, žiadateľka uviedla nesprávne údaje a zavádzajúce informácie, znenie jej listu ho uráža, odporučil schváliť dlhodobý prenájom a potom po zvážení možno odpredať

Menovité hlasovanie podľa čl. 8, ods. 9 Rokovacieho poriadku Miestneho zastupiteľstva mestskej časti Bratislava-Petržalka
01. Oľga Adamčiaková	za
02. Ľudovít Augustín	za
03. Mariana Bakerová	ospravedlnená
04. Michal Belohorec	za
05. Anton Brath	za
06. Miloš Čambál	proti
07. Andrea Čapčeková	proti
08. Marián Dragúň	zdržal sa
09. Ľubica Škorvaneková	za
10. Ľudmila Farkašovská			neprítomná
11. Stanislav Fiala	za
12. Dušan Figel	proti
13. Peter Guttman	za
14. Ľudovít Hanák	za
15. Peter Hrdlička	za
16. Stanislav Janota	za
17. Viera Kimerlingová	za
18. Juraj Kocka	proti
19. Miloslav Košina	zdržal sa
20. Juraj Kováč	za
21. Juraj Kríž	proti
22. Eugen Lexmann	zdržal sa
23. Mária Lucká	za
24. Zuzana Lukačková	neprítomná
25. Tomáš Mikus					proti
26. Karol Nitranský	za
27. Michal Novota	za
28. Viera Palková	zdržala sa 
29. Rastislav Pavlík				za
30. Alexandra Petrisková	zdržala sa
31. Iveta Plšeková	neprítomná
32. Michal Radosa	za
33. Jiří Rusnok		za
34. Mariana Sabadošová				proti
35. Anna Sotníková	ospravedlnená
36. Peter Stach	za
37. Jozef Szabó 					ospravedlnený
38. František Šebej				ospravedlnený
39. Anton Šmotlák	za
40. Tomáš Weissensteiner	proti

Hlasovaním bol celkový návrh uznesenia schválený - za 20, proti 8, zdržali sa 5 – návrh bol prijatý.

Z á v e r :
viď uznesenie č. 260

9.	Návrh opravy komunikačnej terasy Rovniankova ul. č. 12 – 16

Prednosta miestneho úradu uviedol a zdôvodnil materiál.

Diskusia:
p. Hrdlička – z rokovania komisie SMM dňa 8.10.2008: požiadali o prehodnotenie prvkov, cena sa im vidí vysoká a ťažko skontrolovateľná, znovu prehodnotiť a skontrolovať sumy, dal písomný návrh
p. Radosa – sumu 27 mil. Sk považuje za vysokú, navrhol riešiť len kritické miesta na terasách a havarijné stavy a financie na rekonštrukciu terás zapracovať do rozpočtu a predložiť materiál na rokovanie miestneho zastupiteľstva v januári r. 2009
p. Belohorec – terasu na Rovniankovej ul. pozná, potvrdil havarijný stav, ale 27 mil. Sk na rekonštrukciu terasy je veľa, chcel vedieť, kto vypracoval rozpočet na túto rekonštrukciu
p. Kimerlingová – odporučila návrhy poslancov zhrnúť do jedného spoločného pozmeňujúceho návrhu (viď Návrhová komisia dostala.....)
p. Plšeková – z rozpočtu rekonštrukcie terasy navrhla škrtnúť položku „exteriérové prvky“, na rekonštrukcie danej terasy využiť zdroje z EÚ a externé zdroje
p. Guttman – priloženú tabuľku považuje za nehodnovernú a je nevhodné materiál zobrať na vedomie!
p. Nitranský – odporučil nájsť znalcov v sporných prípadoch a urobiť kontrolu posudku
p. Košina – jeho názor: projekt je veľkoryso zadaný s luxusne poňatou terasou, sám súhlasí s repasáciou terás, toto je neprofesionálne zadanie, navrhol materiál neschváliť 

p. Slávik – požiadal o vystúpenie: - hlasovanie: za 10 – návrh nebol prijatý.

p. Miškanin – splnil uznesenie MZ č. 200, v ktorom dostal za úlohu pripraviť opravu tejto terasy, vypracovanie projektu a prepočtu výdajov zadal projekčnej kancelárii (Ing. arch. Genedich) a vypracovanie projektu si nedovolí spochybniť (od miestneho zastupiteľstva nedostal žiadne usmernenie), financie sa dajú znalecky skontrolovať (upozornil na finančné náklady za kontrolu), pasport terás je vypracovaný, upozornil na uzatvorenie schodov na terasy
p. Ftáčnik – čo sa týka výberu projektovej kancelárie, informoval, že sa na ňu obrátilo aj bývalé vedenie mestskej časti

Návrhová komisia dostala tieto návrhy od poslancov:

Poslanec Hrdlička:

1. „MZ berie na vedomie informáciu o postupe prípravy rekonštrukcie pochôdznej terasy s tým, že :
a) – bude prehodnotený (znížený) rozsah zariaďovacích prvkov na nevyhnutnú minimálnu mieru
b) – bude preverená cena jednotlivých druhov prác s cieľom jej minimalizácie“.

Hlasovanie za návrh: za 30, proti 0, zdržali sa 5 – návrh bol prijatý.

Spoločný návrh poslancov p. Kimerlingovej, p. Radosu a p. Hrdličku:

2. „MZ ukladá prednostovi miestneho úradu, aby pripravil kalkuláciu nákladov a podklady k rekonštrukcii (opravám) terás, ktoré sú v správe mestskej časti a to v častiach vstupné schodiská, rampy, vpuste a iných častiach v havarijnom stave ohrozujúcom zdravie v termíne do prvého zastupiteľstva v r. 2009 a zahrnul do návrhu rozpočtu na r. 2009 výdavky na rekonštrukciu, prípadne opravy terás“.

Hlasovanie za návrh: za 35, proti 0, zdržal sa 0 – návrh bol prijatý.

Poslankyňa Plšeková:

3. „Vypustiť položku „zariaďovacie exteriérové prvky v sume 3 456 807,- Sk“.

O návrhu sa nehlasovalo, predkladateľka ho stiahla.
Hlasovaním bol celkový návrh uznesenia schválený - za 30, proti 0, zdržali sa 5 – návrh bol prijatý.

Z á v e r :
viď uznesenie č. 261

9A. Informácia o obstarávaní zmien a doplnkov územného plánu hlavného mesta SR Bratislavy_____________________________________________________________

Starosta uviedol a zdôvodnil materiál, ktorý berie na vedomie. Je nešťastné, že naše miestne zastupiteľstvo sa nemohlo k nemu vyjadriť dopredu, jeho stanovisko bude tlmočiť na rokovaní mestskej rady vo štvrtok a neskôr na mestskom zastupiteľstve. Upozornil na tretí stĺpec materiálu – mestská časť sa bude vyjadrovať ako dotknutá – bez nás to nikto neurobí. Požiadal komisiu ÚPVaD prerokovať uvedený materiál a predložiť stanovisko na najbližšie rokovanie miestneho zastupiteľstva.

Diskusia:
p. Plšeková – či na MsZ to bude v takomto znení, či na zonálky sú peniaze, či dovtedy, aby investor nezačal stavať a možnosť zablokovania
p. Ftáčnik - u všetkých je taká možnosť okrem Vista Tower, kde je vydané územné rozhodnutie
p. Augustín – 2. kategória – ak je možnosť ovplyvniť proces smerovať priamo na zonálky
p. Ftáčnik – nedá sa to takto urobiť, zonálka musí byť v súlade s platným územným plánom, komisia ÚPVaD to prerokuje a dá odborný názor so stanoviskom na rokovanie MZ
p. Kováč – dal do pozornosti podradenosť komisie územného plánu a dopravy  – investor si do zonálky bude robiť, čo chce 
p. Ftáčnik – nesúhlasí s vyjadrením p. Kováča, všetky zonálky musia byť prerokované v našom miestnom zastupiteľstve
p. Kimerlingová – ujasnila kompetencie mestskej časti
p. Radosa – považuje postup mesta za sporný
p. Fiala – ide o informáciu, medzikrok, kde je umožnené mestskej časti strážiť si zmeny
p. Plšeková – považuje za smiešne, keď na malé fliačky zelene treba obstarávať zonálne plány, mesto sa nespráva fér, jediná obrana je prijať uznesenie, ktoré treba 3/5 – nami prelomiť
p. Kríž – má informáciu, že materiál bude stiahnutý z rokovania MsZ, tým pádom budeme mať dosť priestoru na dôkladné prerokovanie
p. Kováč – v júni mal byť predložený čistopis (Matador)
p. Ftáčnik – bol na jeho prerokovaní, materiál je v súlade s našimi pripomienkami

Hlasovaním bol celkový návrh uznesenia schválený - za 34, proti 0, zdržal sa 0 – návrh bol prijatý.

Z á v e r :
viď uznesenie č. 262

Rokovanie miestneho zastupiteľstva viedol 1. zástupca starostu p. Kováč:

10.	Návrh na zloženie výberových komisií na miesta vedúcich oddelení miestneho úradu_________________________________________________________________

Pán Kováč, 1. zástupca starostu uviedol a zdôvodnil materiál. 

Diskusia:
p. Čapčeková – priklonila sa k názoru starostu, je tu rozpor so zákonom, citovala nové znenie uznesenia – dala písomný návrh

Návrhová komisia dostala jeden návrh na nové uznesenie od p. Čapčekovej:

„Miestne zastupiteľstvo mestskej časti Bratislava-Petržalka v súlade so zákonmi č. 552/2003 Z.z. o výkone práce vo verejnom záujme, č. 369/1990 o obecnom zriadení č. 377/1990 Zb. o hlavnom meste Slovenskej republiky Bratislave v znení neskorších predpisov, zákon č. 365/2004 o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) a v súlade s Organizačným poriadkom samosprávy mestskej časti Bratislava-Petržalka v znení doplnkov č. 1 – 9
a)	s ch v a ľ u j e

Výberová komisia má najmenej troch členov, z ktorých najmenej jedného člena určí zástupca zamestnancov. Celkový počet členov výberovej komisie je nepárny. Členovia výberovej komisie sa budú vyberať spôsobom losovania. (Napr.: zamestnávateľ určí, aké predpoklady má spĺňať člen výberovej komisie, spraví sa nábor a zoznam ľudí, ktorí to spĺňajú). Pri konkrétnom výbere sa komisia zostaví losovaním. Výberoví komisia bude pozostáva:
-	zástupca zamestnancov
-	odborníci na žiadanú kvalifikáciu z mestskej časti Bratislava-Petržalka
-	poslanci z príslušných komisií vybraní metódou náhodného výberu (losovaním), pričom ich počet by nemal byť viac než 1/3 alebo ½ všetkých členov výberovej komisie.
-	občan, buď ako člen výberovej komisie alebo ako monitorujúci prvok. Pričom ak o členstvo v komisii alebo monitoring majú záujem viacerí aktívni občania, tak isto sa použije metóda náhodného výberu (losovaním).
Vo výberovej komisii sa rozhoduje jednoduchou väčšinou. Komisia by na prvom stretnutí mala určiť pravidlá, ustanoviť „predsedu“, zapisovateľa, stanoviť kvóra na uznášaniaschopnosť a rozhodovanie. Tieto dokumenty by mali byť verejne známe a to tak uchádzačom ako i verejnosti

b)	ž i a d a

1.	starostu mestskej časti Bratislava-Petržalka, aby vymenoval výberové komisie podľa toho uznesenia a pripravil na uskutočňovanie výberových konaní v mestskej časti Bratislava-Petržalka vypracovanie interného predpisu, ktorý bude verejne dostupný. Mestská časť Bratislava-Petržalka môže pripraviť VZN alebo internú smernicu (štatutára), ktorá bude obsahovať konkrétne kroky procesu výberového konania ako aj jasný prehľad o tom, aké informácie a v akej fáze procesu výberového konania sa automaticky zverejnia
2.	starostu mestskej časti Bratislava-Petržalka, aby sa mestská časť Bratislava-Petržalka zaviazala k dodržiavaniu uvedeného procesu výberového konania aj pre rozpočtové organizácie a príspevkové organizácie, ktoré spadajú do pôsobnosti našej mestskej časti Bratislava-Petržalka, ako aj firmy s majetkovou účasťou obce.“

Hlasovanie za návrh: za 5, proti 8, zdržali sa 15 – návrh nebol prijatý.

Hlasovaním bol celkový návrh uznesenia schválený - za 22, proti 5, zdržal sa 1 – návrh bol prijatý.

Z á v e r :
viď uznesenie č. 263

11.	Návrh Dodatku č. 2 „Zásad odmeňovania poslancov miestneho zastupiteľstva, starostu a členov komisií – neposlancov v mestskej časti Bratislava-Petržalka“ – doplnenie Prílohy 1_______________________________________________________

Pán Kováč, 1. zástupca starostu uviedol a zdôvodnil materiál. Hlasovalo sa bez diskusie.

Hlasovaním bol celkový návrh uznesenia schválený - za 25, proti 0, zdržali sa 2 – návrh bol prijatý.

Z á v e r :
viď uznesenie č. 264

12.	Návrh na doplnenie Poriadku odmeňovania zamestnancov Mestskej časti Bratislava-Petržalka – doplnenie druhej časti Príplatky o „Sobáše mimo úradne určenej miestnosti“_____________________________________________________

Prednosta miestneho úradu uviedol a zdôvodnil materiál. Hlasovalo sa bez diskusie.

Hlasovaním bol celkový návrh uznesenia schválený - za 22, proti 0, zdržal sa 1 – návrh bol prijatý.

Z á v e r :
viď uznesenie č. 265

13.	Správa z kontroly vybavovania sťažností a petícií za obdobie od 1. januára 2008 do 30. júna 2008 príslušnými oddeleniami Miestneho úradu mestskej časti Bratislava-Petržalka____________________________________________________

Pán Skovajsa, hlavný kontrolór mestskej časti uviedol a zdôvodnil materiál. Upozornil, že 15 sťažností bolo od jedného pisateľa a všetky boli neopodstatnené.

Hlasovalo sa bez diskusie.

Hlasovaním bol celkový návrh uznesenia schválený - za 25, proti 0, zdržal sa 0 – návrh bol prijatý.

Z á v e r :
viď uznesenie č. 266

14.	Správa z mimoriadnej kontroly evidencie a používania finančných prostriedkov osobitného príjemcu na oddelení sociálnych vecí Miestneho úradu mestskej časti Bratislava-Petržalka____________________________________________________ 

Pán Skovajsa, hlavný kontrolór mestskej časti uviedol a zdôvodnil materiál. Upozornil, že kontrola bola vykonaná bez súhlasu miestneho zastupiteľstva. Nastala špecifická situácia na odd. sociálnych vecí, nová vedúca Mgr. Halčáková dala podnet k tejto kontrole. Uistil, že nešlo o nič osobné, touto kontrolou sa zamedzí akýmkoľvek pochybnostiam.

Diskusia:
p. Fiala – upozornil, že štruktúra miestneho úradu nemá vnútornú kontrolu podliehajúcu starostovi, považuje to za chybu, spýtal sa, či daná pracovníčka sa môže vyjadriť
p. Skovajsa – jej stanovisko má, nie sú spochybnené výsledky kontroly
p. Kováč – nie sú interné smernice ako narábať s financiami tohto prípadu

Hlasovaním bol celkový návrh uznesenia schválený - za 16, proti 0, zdržali sa 14 – návrh bol prijatý.

Z á v e r :
viď uznesenie č. 267

15.	Návrh na priznanie odmeny Ing. Miroslavovi Skovajsovi, miestnemu kontrolórovi za III. štvrťrok 2008____________________________________________________

Materiál bol stiahnutý z rokovania.
----------

16.	Návrh na schválenie mimoriadnej odmeny pre poslanca Ing. Ľudovíta Augustína, predsedu komisie územného plánu, výstavby a dopravy_______________________

Pán Kováč, 1. zástupca starostu uviedol a zdôvodnil materiál.

Diskusia:
p. Augustín – poďakoval sa za pochvalu, dôvodom jeho práce bolo posilnenie príjmov mestskej časti a aj iní na tomto pracovali, oznámil, že v prípade schválenia návrhu tieto peniaze venuje na dobročinné účely

Hlasovaním bol celkový návrh uznesenia schválený - za 30, proti 0, zdržal sa 1 – návrh bol prijatý.

Z á v e r :
viď uznesenie č. 268

17.	Odpovede na interpelácie a nové interpelácie

p. Augustín:
– v písomnej interpelácii upozornil, že uzn. MZ č. 40/2007 sa opätovne nedodržuje,  komisia ÚPVaD nedoporučila realizáciu stavby apartmánového a bytového domu MELROS v lokalite ul. Betliarska - Dolnozemská

p. Guttman:
- interpeloval starostu, kde požadoval tieto informácie: 
- či realizovaná dostavba rekreačnej chaty p. Dagmar Cibuľkovej v areáli Malého Draždiaku zodpovedá vydanému stavebnému povoleniu pod č. UKSP 5969 – TX 1/2007–Kch-121
- či uvedená stavba bola predmetom kontroly zo strany stavebného úradu
- či budú resp. boli prijaté rozhodnutia v prípade porušenia stavebného zákona zo strany stavebníka

p. Farkašovská:
- interpelovala prednostu miestneho úradu, v ktorej požaduje finančnú kvantifikáciu nákladov na rekonštrukciu vstupu do Cik Cak Centra
- žiada informáciu o stave opráv vstupnej fasády a vstupnej plošiny a opravu strechy CCC

18.	Rôzne

p. Kováč – 1. - upozornil na školenie poslancov v Stupave
2. – dotkol sa obvinenia smerom k svojej osobe, že materiál na výber ved. odd. SVaZ  nepredložil na operatívnu poradu starostu, materiál tam predložil
p. Radosa – dal písomný návrh, „v ktorom zaväzuje predsedov komisií MZ zasielať zápisnice z rokovaní komisií MZ predsedom poslaneckých klubov a všetkým v poslaneckých kluboch nezaradeným poslancom“

Hlasovaním bol celkový návrh uznesenia schválený - za 37, proti 0, zdržal sa 0 – návrh bol prijatý.

Z á v e r :
viď uznesenie č. 269

p. Plšeková – dala dva písomné návrhy:

1. „MZ žiada prednostu miestneho úradu, aby sa obrátil na magistrát hlavného mesta, Paming, prípadne iné orgány, vo veci sochy Oľgy Trebitschovej od autora A. Rigeleho za účelom navrátenia sochy do mestskej časti Petržalka. O umiestnení sochy rozhodne Miestne zastupiteľstvo mestskej časti Bratislava-Petržalka“.

Hlasovaním bol celkový návrh uznesenia schválený - za 37, proti 0, zdržal sa 0 – návrh bol prijatý.

Z á v e r :
viď uznesenie č. 270

2. „MZ preberá práva nájomcu na prenájom hrobového miesta vojaka Alfreda Schölma (zomrel 14.5.1943) na miestnom cintoríne v Petržalke za účelom zachovania a ochrany hrobu ako historického miesta. Nájom zrealizovať na obdobie 10 rokov“.

Hlasovanie za tento návrh: za 6, proti 0, zdržali sa 23 – návrh nebol prijatý.

p. Fiala – spýtal sa, či mesto alebo pohrebná služba Marianum nemôžu zachrániť významné hroby
p. Kováč – odpovedal záporne
p. Skovajsa – navrhol cez matriku zistiť národnosť vojaka Alfreda Schölma
----------

Na záver starosta mestskej časti Bratislava-Petržalka poďakoval prítomným za účasť a ukončil rokovanie miestneho zastupiteľstva.
----------

K zápisnici z rokovania miestneho zastupiteľstva dňa 28.10.2008:

____________________________			_________________________
Doc. RNDr. Milan Ftáčnik, CSc.			Ing. Marián Miškanin, PhD.
	starosta	prednosta MÚ

Overovatelia zápisu:________________________
		Miloš Čambál

			_________________________
	Juraj Kríž

Zapísala:		_________________________
		Lýdia Poláková